বাংলাদেশের সাধারণ মানুষ চায় নির্বাচন সুষ্ঠু হোক, পরিচ্ছন্ন হোক, গণতান্ত্রিক শক্তির বিজয় ঘটুক। কিন্তু যারা অবিরাম মিথ্যাচার করে চলেছেন, সম্ভব কি তাদের কেবল নির্বাচনের মাধ্যমেই স্তব্ধ করা? এই মিথ্যাচারীরা এতই চৌকস যে তারা গণতন্ত্রেরও সুযোগ নিতে পারে, গণতন্ত্রের অপব্যবহার করতে পারে। আর দেখাই তো যাচ্ছে, জনগণকে রাজনীতিবিদরা এখন আরও বোকা ভাবেন; তাই তাঁরা স্বৈরাচারীকে সঙ্গে নিয়েও ভোট চাইতে দ্বিধা করেন না, যুদ্ধাপরাধী ও স্বাধীনতাবিরোধীদের নিয়ে ভোট চাইতে ইতস্তত করেন না, আবার স্বৈরাচারী ও যুদ্ধাপরাধীদের পক্ষে সাফাই গাইতেও ইতস্তত করেন না।